”Rambo” din Piatra- Neamt, desi are 65 de ani, pregatea ceea ce foarte lejer se poate numi atentat, pentru exterminarea vecinului sau Cretu Iulian si a sotiei acestuia, cu orice pret, inclusiv acela a unor victime si pagube colaterale (VEZI AICI STIREA INITIALA!)

Astazi, tvmneamt.ro a intrat in posesia imaginilor din noaptea care ar fi putut ramane cea mai neagra dn istoria recenta a orasului Piatra- Neamt, daca teroristul de pe str. Humariei si-ar fi dus planul la bun sfarsit.

Cretu Iulian, cel care era vizat de atentatul pus la cale ne-a oferit detalii incredibile despre ceea ce vecinul sau pregatise cu mult timp in urma.

El nu-si poate explica ce l-ar fi putut determina pe Ungureanu Vasile sa planuiasca exterminarea sa si a sotiei sale, chiar cu pretul unei tragedii de proportii. Casele de pe strada Humariei sunt foarte aproape una de alta cele doua gospodarii au un perete comun si explozia a doua butelii si a zeci de litri de benzina, ar fi putut fi devastatoare.

Arsenalul pregatit de atentator era compus din aproximativ 30 de ”dispozitive” explozive, compuse din lemne asezate special pentru asta oblic sprijinite unul de altul, in mijlocul carora era pus un PET de 2,5 litri plin ochi cu benzina (foto). La un calcul simplu, rezulta peste 70 litri de benzina.

Toate aceste ”dispozitive” erau in fiecare din cele opt incaperi ale casei, iar restul in cele doua poduri (foto). Doua dintre ele erau completate cu cate un televizor, care ar fi urmat sa amplifice dezastrul prin explozia tubului catodic, iar in jurul lor erau puse materiale combustibile, ca imbracaminte, carti, hartii, cartoane, paturi.

Toate aceste ”bombe” erau legate prin fitile imbibate in benzina de doua butelii, legate la randul lor intre ele cu sarma si pe care erau foarte multe materiale textile, pentru a le incalzi puternic si a provoca explozia lor. Toate cele 30 de fitile se uneau intr-unul singur, care a fost aprins in curte si care urma sa ajunga la ”dispozitivele” cu benzina(foto)

Peretele langa care erau asezate buteliile ce urmau sa explodeze este de asemenea comun, si dupa el au dormitorul sotii Cretu (foto), care in cazul unei explozii ar fi fost victime sigure.

Planul diabolic era pregatit de cel putin o luna, cand Cretu Iulian spune ca a vazut pe un trotuar din curtea vecinului sau lemnele pe care acesta le folosise la crearea ”dispozitivelor”. Ele erau puse la uscat pentru a arde mai usor si mai bine si au stat acolo pana in seara atentatului. Totul a fost pus la punct minutios, el nelasand nimic la voia intamplarii si taind lemnele la acelasi dimensiuni, la un vecin care are circular.

Tot in seara respectiva, marti 2 august, Ungureanu Vasile a oprit apa de la pompa din curtea proprie, dar si de la hidrantul de pe strada, pentru a ingreuna misiunea pompierilor care ar fi urmat sa intervina dupa producerea dezastrului.

Vecinii sai spun ca el ar fi afirmat de mai multe ori ca: ”Aici va fi Armaghedon-ul” sau ”Nu va mai ramane nimic aici. Va fi parjol”. Stiindu-l mare amator de bauturi alcoolice, nu au pus mare pret pe vorbele sale.

Doar un mare noroc a salvat de la o nenorocire pe familia Cretu si pe vecinii ei, in momentul in care absolut intamplator, sotia lui Cretu Iulian a iesit din casa pe la miezul noptii si a observat o miscare suspecta la geamul dormitorului atentatorului, care este pe un perete comun. Chiar atunci se facea ultimul pas al planului, adica lasa usor in jos pe geam o sticla cu benzina legata cu fitil, care ar fi aprins focul si in magazia vecinilor (foto). A avut loc o mica altercatie printre gratiile geamului in care femeia a fost ranita la o mana, a reusit sa smulga sticla inainte sa fie aprinsa, a observat ca ”Rambo” daduse deja foc la fitilul principal care ardea in curte si inspaimantata a sunat la 112 si si-a anuntat sotul care era la serviciu.

Cand au sosit pompierii, nestiind nimeni ce pregatise atentatorul au observat in ultima clipa ca focul ajunsese la butelii si au reusit sa-l stinga, apoi au descoperit tot arsenalul. Chiar si anchetatorii au ramas fara cuvinte cand si-au dat seama ce pregatise omul si au declarat ca nu au mai vazut asa ceva in toata cariera lor.

Ungureanu Vasile a fost observat de un pompier in curte la un alt vecin, ascuns in iarba, urmarind printr-un binoclu desfasurarea evenimentelor. El a fost preluat si dus la psihiatrie, insa sansele ca el sa revina acasa sunt foarte mari, de aceea consideram ca procurorii si judecatorii trebuie sa-l retina preventiv, pentru ca ceea ce a facut el seamana foarte bine cu o tentativa de atentat terorist, chiar daca nu s-a produs intr-o gara sau un mall, dar, cine stie… daca va fi lasat in libertate are toate sansele sa treaca la ”nivelul urmator” poate de data asta chiar sa-i reuseasca, si sa stam apoi sa ne gandim… cum de a fost posibil asa ceva. Modul de operare si felul in care a gandit fiecare detaliu, nu denota neaparat nebunia lui, ci mai degraba un potential extrem de ridicat de a produce nenorociri, iar lasarea lui in libertate ar crea nesiguranta in randurile comunitatii si o reala neincredere in actul de justite, pentru ca este mai mult decat evident ca el a avut intentia clara de a-si ucide vecinii.

Ungureanu Vasile, de-a lungul timpului, si-a sicanat vecinii cu tot felul de actiuni si injurii, insa nu trecut niciodata la acte de violenta. la un moment dat, a imprejmuit casa lui Cretu Iulian cu niste panouri mari si a facut si gesturi obscene (foto). El obisnuia sa faca astfel de scene, insa nimeni nu s-a gandit ca ar putea fi in stare sa planifice ceea ce a facut in noaptea de 2 spre 3 august.

Familia Cretu si vecinii sai se gandesc cu groaza la ce s-ar putea intampla daca ”Rambo” va fi pus in libertate si roaga prin intermediul nostru pe cei in drept, sa impiedice punerea in libertate a acestui personaj sinistru.

Ionut CORFU

GALERIE FOTO: